Lakáskulcsot osztogattak a Parlament elõtt
Beadták a kulcsot a képviselõknek: A Város Mindenkié hajléktalan aktivistái, kulccsal és kis üzenettel próbálták meggyõzni a politikusokat, hogy ne legyen büntethetõ, ha valaki az utcán él. Az állam eddig több százmilliót költhetett a hontalanok terelgetésére, különösebb eredmény nélkül.
Vegye el a kulcsot, ajándék!

próbálkozott az Audi 6-osnál Jutka, A Város Mindenkié csoport hajléktalan aktivistája. A képviselõ mereven nézett elõre, mintha nem is hallaná, majd behajtott Parlament mélygarázsába.

Jutka és több aktivista társa órákon át kísérletezett, hogy kulcsot és egy egy szívhez szóló üzenetet csempésszen be az elhúzó terepjárók, szolgálati autók ablakán. Így próbáltak hatni a képviselõkre: április 12-én szavazzanak a szabálysértési törvény módosítása mellett, hogy ne legyen többé büntethetõ, ha valaki az utcán él.

Fapofa, és gázt

Többnyire nem jártak sikerrel. L. Simon László és Potápi Árpád államtitkárok például átvették a kulcsot, ahogy a szocialista Hiller István is - a politikusok többsége azonban fapofával elhajtott az aktivisták csoportja mellett, így tett Répássy Róbert, az országgyûlés törvényalkotási bizottságának alelnöke is.

Magántelekre mentek be

Jutkáék szerencsésnek mondhatóak sorstársaikhoz képest – egy városszéli telken felhúzott fabódéban lakhatnak, a telektulajdonos hozzájárulásával – de ez sem jelent jogbiztonságot. A kerítés nélküli telekre bármikor besétálhat egy járõr, és megtörtént már, hogy ki akarták tenni õket a bódéból, hiába magyarázták, hogy engedéllyel laknak ott.

Puhább, de még mindig szigorú

Ilyen esetek pedig jelenleg is tömegével fordulhatnak elõ. A szabálysértési törvény elsõ, hajléktalanokra vonatkozó szigorítása után több ezer eljárás kezdõdött a közterületen élõ hontalanok ellen, 2012-ben végül az Alkotmánybíróság mondta ki, hogy alkotmányellenes valakit csak az életformája büntetni.  

Az Országgyûlés az Alkotmánybíróság határozata után némileg finomított szabályozáson, bár a negyedik alaptörvény-módosítással azért hagytak egy kiskaput: 2013 márciusától kezdve már az önkormányzatok jelölhetik ki, hogy mely közterületen jogellenes a hajléktalanok életvitelszerû tartózkodása. 

Az önkormányzatok pedig élnek is jogukkal. 2013 óta

országszerte több mint ötszáz szabálysértési eljárás indult el ilyen jogcímen.

Emellett több ezer olyan eset is lehet, amikor a hajléktalan engedelmeskedik a rendõri felszólításnak, pár száz méterrel arrébb vonszolja holmijait. Utóbbiból nem lesz eljárás - mondta az Origónak Udvarhelyi Tessza, az AVM képviselõje.

A jogvédõ szervezet szerint az elmúlt két és fél évben

az állam 300 millió forintot költött a hajléktalanok vegzálására.

Az utcán élõk száma persze ettõl nem csökkent, hiszen csak innen oda tologatják õket. Eközben a fõvárosban jelenleg is több mint kétezer önkormányzati ingatlan áll üresen, amiket bármikor ki lehetne adni szociális bérlakásként a hajléktalanok és rászorulók számára - jegyezte meg Udvarhelyi Tessza.

Az LMP próbálkozik

A Város Mindenkié kezdeményezését az LMP is támogatja: Szél Bernadett, az ellenzéki párt képviselõje elõször tavaly novemberben próbálta elérni, hogy a közterületen való életvitelszerû tartózkodás tilalma kerüljön ki a szabálysértési törvénybõl.

Javaslatát a honvédelmi és rendészeti bizottság kétszer is lesöpörte az asztalról, a Lehet Más a Politika parlamenti frakciója ezért az Országgyûlés elé terjesztette a törvénymódosítás tervét.

Mindenképpen ott lesznek

A képviselõk április 12-én döntenek. Ha eltörlik a szabálysértési törvény hajléktalanokat érintõ passzusát, A Város mindenkié ünnepel, ha változatlanul hagyják, demonstrálni fog – de kedden délután mindenképp ott lesznek a Parlament elõtt.

A jogvédõk több száz hajléktalan és szimpatizáns résztvevõre számítanak, akciójukat pedig ételosztással támogatja majd a Food Not Bombs Budapest csoport is.
hajléktalan A Város Mindenkié szabálysértési törvény hajléktalanok